
Shpallje pozicioni pune

Procedura
Lëvizja paralele
Procedura
Ngritje në detyrë
Kategoria
Kategorinë e mesme dhe e ulët drejtuese
Pozicioni
47-Përgjegjës Sektori, , Sektori i Energji Telekomunikimit, Drejtoria e Rrjeteve, Drejtoria e Përgjithshme e Punëve Publike, Bashkia Tiranë - Kategoria: III-a
Në zbatim të nenit 26, të ligjit 152/2013 “Për nëpunësin civil” i ndryshuar, si dhe të Kreut II dhe III, të Vendimit nr. 242, datë 18/03/2015, të Këshillit të Ministrave, Bashkia Tiranë shpall procedurat lëvizja paralele ngritje në detyrë për pozicionin:

47-Përgjegjës Sektori, , Sektori i Energji Telekomunikimit, Drejtoria e Rrjeteve, Drejtoria e Përgjithshme e Punëve Publike, Bashkia Tiranë - Kategoria: III-a

Kodi i shpalljes
47
Lloji i diplomës
Shkenca Inxhinierike
Niveli minimal i diplomës
Master Shkencor
Kategoria e pagës
III-a
Institucioni
Bashkia Tiranë

Kur bëhet aplikimi ?
Për procedurën (lëvizje paralele,ngritje në detyrë) aplikohet në të njëjtën kohë!
Afati për dorëzimin e dokumentave
Lëvizja Paralele
21/01/2023
Ngritje në Detyrë
26/01/2023

Përshkrimi përgjithësues i punës për pozicionin/et si më sipër është:
1-Bashkërendon informacionet me stukturat përkatëse për optimizimin e projekteve dhe standardizimit, në lidhje me rrjetet inxhinierike;
2-Bashkëpunon në mënyrë të vazhdueshme me Albtelekom dhe OSHEE sh.a. Tiranë dhe me operatorë vendas apo të huaj, të cilët operojnë me projekte në rrjetin e energji-telekomunikacionit të qytetit të Tiranës, duke qenë pjesë organike e këtyre projekteve;
3-Siguron bashkërendimin e punës me strukturat përkatëse për përshtatjen e planit rregullues të qytetit të Tiranës me Master Planin e hartuar për rrjetin e Energji-Telekomunikimit;
4-Raporton ne lidhje me rrjetet inxhinierike të Energji-Telekomunikimit për nevoja të studimeve apo projekteve të veçanta që kryhen nga Bashkia e Tiranës;
5-Raporton në bazë të informacioneve që administron nga subjekte të ndryshme në rrjetet e energji-telekomunikimit;
6-Siguron përditësimin e rrjeteve inxhinierike pranë operatorëve privatë.

LËVIZJA PARALELE
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.
1.1
KUSHTET DHE KRITERET E VEÇANTA
Kandidatët duhet të plotësojnë kushtet për lëvizjen paralele si vijon:
a- Të jenë nëpunës civilë të konfirmuar, brenda së njëjtës kategori
b- Të mos kenë masë disiplinore në fuqi;
  c- Të kenë të paktën vlerësimin e fundit “mirë” apo “shumë mirë”. 
 
Kandidatët duhet të plotësojnë kërkesat e posaçme si vijon:
Të zotëroj diplomë të nivelit minimal Master Shkencor në  Shkenca Inxhinierike
Të ketë 3 vite eksperiencë pune.

1.2
DOKUMENTACIONI, MËNYRA DHE AFATI I DORËZIMIT
Kandidatët që aplikojnë duhet të dorëzojnë dokumentat si më poshtë:
a- Jetëshkrim i plotësuar në përputhje me dokumentin tip që e gjeni në linkun:
https://rekrutimi.tirana.al/CVTemplate_Jeteshkrimi
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
c - Fotokopje të librezës së punës (të gjitha faqet që vërtetojnë eksperiencën në punë); 
d - Fotokopje të letërnjoftimit (ID); 
e - Vërtetim të gjendjes shëndetësore; 
f - Vetëdeklarim të gjendjes gjyqësore; 
g - Vlerësimin e fundit nga eprori direkt;
h - Vërtetim nga institucioni që nuk ka masë disiplinore në fuqi;
i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;
Aplikimi dhe dorëzimi i të gjitha dokumenteve të cituara më sipër, do të bëhen online, në faqen elektronike të Portalit të Vëndeve Vakante të Bashkisë Tiranë, duke filluar me procedurën e regjistrimit të aplikantit dhe duke ndjekur në vijmësi udhëzimet online .
https://tirana.al/punesimi/vende-pune  
Aplikimi dhe dorëzimi i dokumentave online për lëvizjen paralele duhet të bëhet brenda datës: 21/01/2023

1.3
REZULTATET PËR FAZËN E VERIFIKIMIT PARAPRAK
Në datën 23/01/2023, Njësia e Burimeve Njerëzore - Bashkia Tiranë, do të shpallë në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit”, dhe në stendat e informimit të publikut listën e kandidatëve që plotësojnë kushtet dhe kërkesat e posaçme për procedurën e lëvizjes paralele, si dhe datën, vendin dhe orën e saktë kur do të zhvillohet intervista. Në të njëjtën datë kandidatët që nuk plotësojnë kushtet e lëvizjes paralele dhe kërkesat e posaçme do të njoftohen individualisht nga Njësia e Burimeve Njerëzore - Bashkia Tiranë, për shkaqet e moskualifikimit (nëpërmjet adresës së e-mail).

1.4
FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
Kandidatët do të testohen në lidhje me:
a-Njohuritë mbi Ligjin nr.139/2015 “Për vetqeverisjen vendore”;
b-Njohuritë mbi ligjin nr.152/2013 “Për nëpunësin civil” (i ndryshuar)
c-Ligji 44/2015 “Kodi i procedurave administrative i Republikës së Shqipërisë”
d- Ligji nr. 9918 datë, 19.05.2008 “Për komunikimet elektronike në Republikën e Shqipërisë”,
f- LIGJ Nr.107/2014, datë 31.07.2014 ‘’Për Planifikimin dhe Zhvillimin e Territorit’’;
e- Ligji 124 -2015   "Per Eficencen e Energjise"

1.5
MËNYRA E VLERËSIMIT TË KANDIDATËVE
Kandidatët do të vlerësohen në lidhje me dokumentacionin e dorëzuar:
Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv ose për vlerësimet e rezultateve individale në punë në rastet kur procesi i çertifikimit nuk është kryer. Totali i pikëve për këtë vlerësim është 40 pikë.
Kandidatët gjatë intervistës së strukturuar me gojë do të vlerësohen në lidhje me:
a - Njohuritë, aftësitë, kompetencën në lidhje me përshkrimin e pozicionit të punës;
b - Eksperiencën e tyre të mëparshme;
c - Motivimin, aspiratat dhe pritshmëritë e tyre për karrierën;
Totali i pikëve për këtë vlerësim është 60 pikë.

1.6
DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit të kandidatëve, Njësia e Burimeve Njerëzore - Bashkia Tiranë, do të shpallë fituesin në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit” dhe stendat e informimit të publikut. Të gjithë kandidatët pjesëmarrës nëkëtë procedurë do të njoftohen individualisht në mënyrë elektronike, për rezultatet (nëpërmjet adresës së email).
NGRITJE NË DETYRË
Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet procedurës së ngritjes në detyrë.Këtë informacion do ta merrni në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit” dhe stendat e informimit të publikut, duke filluar nga data 26/01/2023
2.1
KUSHTET DHE KRITERET E VEÇANTA
Kushtet që duhet të plotësojë kandidati në procedurën e ngritjes në detyrë janë:
a - Të jetë nëpunës civil i konfirmuar, brenda kategorisë 
b - Të mos ketë masë disiplinore në fuqi;
c - Të ketë të paktën vlerësimin e fundit “mirë” apo “shumë mirë”.
Kandidatët duhet të plotësojnë kërkesat e posaçme si vijon:
 
Të zotëroj diplomë të nivelit minimal Master Shkencor në  Shkenca Inxhinierike
Të ketë 3 vite eksperiencë pune.

2.2
DOKUMENTACIONI, MËNYRA DHE AFATI I DORËZIMIT
Kandidatët që aplikojnë duhet të dorëzojnë dokumentat si më poshtë:
a - Jetëshkrim i plotësuar në përputhje me dokumentin tip që e gjeni në linkun:
https://rekrutimi.tirana.al/CVTemplate_Jeteshkrimi   
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
c - Fotokopje të librezës së punës (të gjitha faqet që vërtetojnë eksperiencën në punë); 
d - Fotokopje të letërnjoftimit (ID);
e - Vërtetim të gjendjes shëndetësore;
ë -aktin e deklarimit te statusit te nepunesit civil
f - Vetëdeklarim të gjendjes gjyqësore;
g - Vlerësimin e fundit nga eprori direkt;
h - Vërtetim nga institucioni që nuk ka masë disiplinore në fuqi;
i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;
Aplikimi dhe dorëzimi i të gjitha dokumenteve të cituara më sipër, do të bëhen online, në faqen elektronike të Portalit të Vëndeve Vakante të Bashkisë Tiranë, duke filluar me procedurën e regjistrimit të aplikantit dhe duke ndjekur në vijmësi udhëzimet online https://tirana.al/punesimi/vende-pune 
Aplikimi dhe dorëzimi i dokumentave online për procedurën e ngritjes në detyrë duhet të bëhet brenda datës: 26/01/2023

2.3
REZULTATET PËR FAZËN E VERIFIKIMIT PARAPRAK
Në datën 5/02/2023, Njësia e Burimeve Njerëzore - Bashkia Tiranë, do të shpallë në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit”, dhe në stendat e informimit të publikut listën e kandidatëve që plotësojnë kushtet dhe kërkesat e posaçme për procedurën e pranimit në kategorinë e mesme e të ulet, si dhe datën, vendin dhe orën e saktë kur do të zhvillohet intervista.   Në të njëjtën datë kandidatët që nuk plotësojnë kushtet e pranimit në kategorinë e mesme e të ulet dhe kërkesat e posaçme do të njoftohen individualisht nga Njësia e Burimeve Njerëzore - Bashkia Tiranë, për shkaqet e moskualifikimit (nëpërmjet adresës së e-mail).

2.4
FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
Kandidatët do të testohen në lidhje me:
 
a-Njohuritë mbi Ligjin nr.139/2015 “Për vetqeverisjen vendore”;
b-Njohuritë mbi ligjin nr.152/2013 “Për nëpunësin civil” (i ndryshuar)
c-Ligji 44/2015 “Kodi i procedurave administrative i Republikës së Shqipërisë”
d- Ligji nr. 9918 datë, 19.05.2008 “Për komunikimet elektronike në Republikën e Shqipërisë”,
f- LIGJ Nr.107/2014, datë 31.07.2014 ‘’Për Planifikimin dhe Zhvillimin e Territorit’’;
e- Ligji 124 -2015   "Per Eficencen e Energjise"
Kandidatët gjatë intervistës së strukturuar me gojë do të vlerësohen në lidhje me:
 
a - Njohuritë, aftësitë, kompetencën në lidhje me përshkrimin përgjithësues të punës për pozicionet;
b - Eksperiencën e tyre të mëparshme;
c - Motivimin, aspiratat dhe pritshmëritë e tyre për karrierën.

2.5
MËNYRA E VLERËSIMIT TË KANDIDATËVE
Kandidatët do të vlerësohen në lidhje me:
a- Vlerësimin me shkrim, deri në 40 pikë; 
b- Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë;
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë.

2.6
DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit të kandidatëve, Njësia e Burimeve Njerëzore - Bashkia Tiranë, do të shpallë fituesin në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit” dhe stendat e informimit të publikut. Të gjithë kandidatët pjesëmarrës nëkëtë procedurë do të njoftohen individualisht në mënyrë elektronike, për rezultatet (nëpërmjet adresës së email).



